
טקסט הדף מנוקד




	לֹא נִתְעַצֵּל הַכֹּהֵן מִלְּהוֹצִיא אֶת הַדֶּשֶׁן

	הֵחֵלּוּ מַעֲלִין בַּגְּזִירִין לְסַדֵּר אֶת הַמַּעֲרָכָה וְכִי כׇּל הָעֵצִים כְּשֵׁרִין לַמַּעֲרָכָה הֵן כׇּל הָעֵצִים כְּשֵׁרִין לַמַּעֲרָכָה חוּץ מִשֶּׁל גֶּפֶן וְשֶׁל זַיִת אֲבָל בְּאֵלּוּ הָיוּ רְגִילִין בְּמֻרְבִּיּוֹת שֶׁל תְּאֵנָה שֶׁל אֱגוֹז וְשֶׁל עֵץ שֶׁמֶן

	סִידֵּר אֶת הַמַּעֲרָכָה גְּדוֹלָה מִזְרָחָה וַחֲזִיתָהּ מִזְרָחָה וְרָאשֵׁי גְזִירִין הַפְּנִימִים הָיוּ נוֹגְעִין בַּתַּפּוּחַ וְרֶיוַח הָיָה בֵּין הַגְּזִירִים שֶׁהָיוּ מַצִּיתִים אֶת הָאֲלִיתָא מִשָּׁם

	בֵּרְרוּ מִשָּׁם עֲצֵי תְאֵנָה יָפִים סִידֵּר אֶת הַמַּעֲרָכָה שְׁנִיָּה לִקְטוֹרֶת כְּנֶגֶד מַעֲרָבִית דְּרוֹמִית מָשׁוּךְ מִן הַקֶּרֶן כְּלַפֵּי צָפוֹן אַרְבַּע אַמּוֹת

	בְּעוֹמֶד חָמֵשׁ סְאִין גֶּחָלִים וּבְשַׁבָּת בְּעוֹמֶד שְׁמוֹנֶה סְאִין גֶּחָלִים שֶׁשָּׁם הָיוּ נוֹתְנִים שְׁנֵי בְּזִיכֵי לְבוֹנָה שֶׁל לֶחֶם הַפָּנִים הָאֵבָרִים וְהַפְּדָרִים שֶׁלֹּא (הָיוּ) נִתְעַכְּלוּ מִבָּעֶרֶב מַחֲזִירִין אוֹתָן לַמַּעֲרָכָה וְהִצִּיתוּ שְׁתֵּי מַעֲרָכוֹת בָּאֵשׁ יָרְדוּ וּבָאוּ לָהֶם לְלִשְׁכַּת הַגָּזִית

	גְּמָ' אָמַר רָבָא גּוּזְמָא הִשְׁקוּ אֶת הַתָּמִיד בְּכוֹס שֶׁל זָהָב אָמַר רָבָא גּוּזְמָא

	אָמַר רַבִּי אַמֵּי דִּבְּרָה תּוֹרָה לְשׁוֹן הֲבַאי דִּבְּרוּ נְבִיאִים לְשׁוֹן הֲבַאי דִּבְּרוּ חֲכָמִים לְשׁוֹן הֲבַאי

	דִּבְּרָה תּוֹרָה לְשׁוֹן הֲבַאי דִּכְתִיב עָרִים גְּדֹלֹת וּבְצוּרֹת בַּשָּׁמָיִם בַּשָּׁמַיִם סָלְקָא דַּעְתָּךְ אֶלָּא גּוּזְמָא

	דִּבְּרוּ חֲכָמִים לְשׁוֹן הֲבַאי הָא דַּאֲמַרַן תַּפּוּחַ וְהִשְׁקוּ אֶת הַתָּמִיד בְּכוֹס שֶׁל זָהָב

	דִּבְּרוּ נְבִיאִים לְשׁוֹן הֲבַאי דִּכְתִיב (וְכׇל עַם הָאָרֶץ) מְחַלְּלִים בַּחֲלִלִים וְגוֹ' וַתִּבָּקַע הָאָרֶץ לְקוֹלָם

	אָמַר רַבִּי יַנַּאי בַּר נַחְמָנִי אָמַר שְׁמוּאֵל בִּשְׁלֹשָׁה מְקוֹמוֹת דִּבְּרוּ חֲכָמִים בִּלְשׁוֹן הֲבַאי וְאֵלּוּ הֵן תַּפּוּחַ גֶּפֶן וּפָרֹכֶת

	לְאַפּוֹקֵי מִדְּרָבָא דִּתְנַן הִשְׁקוּ אֶת הַתָּמִיד בְּכוֹס שֶׁל זָהָב וְאָמַר רָבָא גּוּזְמָא קָא מַשְׁמַע לַן הָנֵי אִין הָתָם לָא אֵין עֲנִיּוּת בִּמְקוֹם עֲשִׁירוּת

	תַּפּוּחַ הָא דַּאֲמַרַן גֶּפֶן דְּתַנְיָא גֶּפֶן זָהָב הָיְתָה עוֹמֶדֶת עַל פֶּתַח הַהֵיכָל וּמוּדְלָה עַל גַּבֵּי כְּלוֹנְסוֹת וְכׇל מִי שֶׁמִּתְנַדֵּב עָלֶה




רש"י




	לא נתעצל כהן מלהוציא את הדשן. אע''ג דנוי הוא למזבח כשיש עליו דשן הרבה אפ''ה כשהגיע העת לפנות את הדשן לא נתעצל כהן להוציא את הדשן מי שמוטל עליו לעשות: החלו מעליו בגזירין. לאחר שהסירו האפר ונתנוהו לתפוח שבאמצע המזבח והיה מקום המערכה פנוי לקח גזרי עצים חתוכין ובדוקין ממום דאמרינן כל עץ שנמצא בו תולעת פסול לגבי המזבח: והשתא שואל ומשיב לעצמו וכי כל העצים כשרים הן: כל העצים כשרים. כלומר רוב עצים כשרים: חוץ משל זית ושל גפן. בגמ' מפרש טעמא: וא על פי שרוב עצים כשרים באלו רגילין במורבויות. חריות וענפים לפי ששורפים יותר ואין מעלין עשן אבל אילנות זקנים אינן נוחין לישרף כמו אילנות בחורים א''נ לית בהו קשרים בבחורים כמו בזקנים: עצי שמן. עצים שדולקין כמו נר: סידר את המערכה גדולה. אותו שזכה בתרומת הדשן כדמוכח ביומא (דף כב.) דתנן התם מי שזכה בתרומת הדשן יזכה בסידור מערכה ובשני גזירין והא דקתני לעיל החלו מעלין בגזירין הם מסייעין לו שהיו מעלים את העצים והוא היה מסדרן: מזרחה. כלפי מזרח היה מסדר שהרי התפוח היה באמצע המזבח והוא לא היה מסדר העצים בצד מזבח הפנימי מערבית אלא ברוח מזרחית של המזבח דרך ביאתו למזבח: וחזיתה למזרחה . מראה היה עושה למערכה כמין חלון גבי מזרח שתהא הרוח מנשבת בו הרוח בא דרך שער מזרח ומנשב שם: וראשי הגיזרין. העצים הפנימים נוגעין בתפוח שהוא באמצע המזבח: וריוח היה בין הגזירים. בין סידרי העצים היו (העצים) מניחין ריוח: שהיו מציתין האליתא . עצים דקין משם דרך אותו ריוח ונדלקים הגדולים על ידי הקטנים והצתת האליתא נפקא לן (יומא דף כד:) מוערכו עצים על האש דהכי קאמר ונתנו בני אהרן הכהנים אש על המזבח ואח''כ וערכו עצים דקין על האש: בררו משם עצי תאנים יפים. לפי שהיו צריכים עכשיו לגחלים ולישאם על המזבח הפנימי ולהקטיר שם קטרת היו בוררים יפים שיעשו גחלים טובים ולא אפר: המערכה. של קטרת אחר סידור מערכה גדולה כדמוכח ביומא בשמעתיה דאביי (דף לג.) וביומא מפיק דבעינן שתי מערכות אחת לאברים ואתת לקטרת ותרווייהו על המזבח החיצון דקאמרינן על מוקדה זו מערכה גדולה ואש על המזבח תוקד בו זו מערכה שניה של קטרת: כנגד קרן דרומית מערבית. של מזבח החיצון ומשוך לצד צפון להרחיקו מן הקרן ד' אמות דקסבר האי תנא כוליה מזבח בצפון ואין מן המזבח נגד הפתח אלא חמש אמות שהרי ההיכל ממוצע ועומד באמצע העזרה וי' אמות פתחו של היכל יש מאותן עשר אמות חמש מן הדרום וחמש מן הצפון הרי חמש אמות מן המזבח נגד חמש אמות צפונית פתחו של היכל וארבע אמות שרוצה להרחיק מן הקרן מערבית ורוצה להמשיך אותו על קרן דרומית לפי שבאותן ארבע אמות אי אתה יכול לסדר המערכה לפי שהם אמה יסוד ואמה סובב ואמה קרנות ואמה הילוך רגלי כהנים סביב המערכה דקודם שתבא אצל המערכה שתוכל לסדר המערכה כלפי המזבח ארבע אמות ולימדך שבאמה חמישית תסדר שגם אותה האמה עדיין היא נגד הפתח שאם תרחיק יותר מאותה אמה ותקרב יותר לצד צפון כגון באמה ששית או שביעית תו ליכא פתח ואנן בעינן שיעשה המערכה נגד פתח ההיכל דגמרו מגחלים של יום הכיפורים שנוטלין מן המזבח החיצון ובאותו צד שהוא לפני ה' דהיינו בקרן מערבית דכתיב ולקח מלא המחתה גחלי אש מעל המזבח מלפני ה' ואמרינן (יומא דף מה:) איזהו מזבח שמקצתו לפני ה' ואין כולו לפני ה' הוי אומר זה המזבח החיצון וכתיב ביה לפני ה' דכל הנוטל מחיצון מבחוץ לינתן פנימי בפנים אין נוטל אלא בסמוך שאין לפנים סמוך הימנו בצד שהוא כנגד הפתח שאין קרוב לפתח יותר מאותו הצד: בעומד ה' סאין. גחלים לפי אומד חמש סאין גחלים היו נותנין שם עצים כך שיערו לחתות בתוכו בראש המזבח כשהוא חול מחתה של ארבעה קבין בריוח ולכך צריך שני כלים לפי שלא היה חותה בשל זהב כדאמר ביומא (דף מד:) שהתורה חסה על ממונן של ישראל ובכלי של כסף שהיה חותה לא היה יכול להכניס הגחלים בפנים דגנאי הוא להכניס כלי כסף בפנים שאין עניות במקום עשירות וגם צריך שיהא אותו שמכניס בפנים קטן יותר לפי שלא היה יכול לערות אותו של כסף בשל זהב שלא יפלו מן הגחלים לארץ הילכך חותה בשל ארבע קבין ומערה בשל שלשה קבין והיינו דתנן לקמן נתפזר ממנו כקב גחלים מכבדן לאמה וצריך להכניס כלי מלא בפנים דכתיב (ויקרא טז) ולקח מלא המחתה גחלי אש וגו': ובשבת. שצריך להקטיר באותו מערכה שני בזיכי לבונה מוסיפין שלש סאין בעומד שמונה סאין: ששם נותנין בזיכי לבונה. ולהקטיר הבזיכין במערכה גדולה א''א דמפרשינן בזבחים (דף נח:) דכל הנוטל בפנים ליתנן בחוץ אינו נותן אלא בסמוך שאין לפנים הימנו וגמרינן משירים והכי פי' כל דבר הניטל מבפנים כגון בזיכי לבונה כדי לתת על המזבח החיצון אינו נותן על מזבח החיצון אלא באותה קרן שהוא סמוך לפנים שאין לו קרן סמוך יותר ממנו וטעמא מאי דגמרינן משירים שירי דמים הפנימים שניתנין על יסוד מערבית כדכתיב אל יסוד מזבח (החיצון) העולה אשר פתח אהל מועד: האברים והפדרים שלא נתעכלו מבערב. שאמרנו למעלה שהם סדורים על הכבש מחזירן למערכה נראה לי לאחר שהקטירו אברי תמיד דאין שום דבר יכולין להקטיר במערכה זו קודם אברי התמיד דכתיב (ויקרא ו) וערך עליה העולה עולה ראשונה ובמסכת יומא אמרינן מנין לאברים ופדרים שלא נתעכלו מבערב שסודרין אותן ע''ג האש כדי שלא יפסלו בלינה ואחר מערכה גדולה יסדרם ויקטירם שנאמר (שם) אשר תאכל האש את העולה על המזבח כלומר דבר שהתחיל האש לאכול מבערב העולה על המזבח שם אותו על העולה אברי תמיד על המזבח במערבו שלו בסוף פרק טרף בקלפי (יומא מה.) וביומא מפרש בשמעתיה דאביי (דף לג.) דאחר שסידרו שתי מערכות בא עוד אותו כהן שזכה שסידר את המערכה ומסדר שני גיזרי עצים דאמרינן מי שזכה בתרומת הדשן יזכה בסידור מערכה ובשני גיזרי עצים ואחר סידור שני גיזרי עצים ודישון מזבח הזהב והטבת ה' נרות ודם התמיד כו' כדרך שהם סדורין לשם הם נעשים: הציתו שתי מערכות באש. לאחר שסידרו שני גיזרי עצים: ירדו ובאו להם ללשכת הגזית. שהיא קרובה לעזרה להטיל פייסות וטעמא כאשר פירשתי לעיל שלא היו יכולים לפייס בעזרה לכך צריכים ללכת ללשכת הגזית שהיא חציה קדש וחציה חול ומפיסין במקום המקודש דכתיב בבית אלהים נהלך ברגש (תהלים נה): גמ' אמר רבא גוזמא. אשלש מאות כור כלומר מילתא בעלמא הוא דקאי ולאו דוקא דמעולם לא הגיע לשלש מאות כור דמקום המערכה לא היתה יכולה להחזיק שלש מאות כור: השקו את התמיד בכוס של זהב. משנה היא לקמן שמשקין את התמיד כדי שיהא נוח להפשיט ומשום גוזמא נקט הא: דברה תורה לשון הבאי. כאדם שרוצה לחזק דבריו: אבל התם איו עניות במקום עשירות. ולא גוזמא דכל מעשיהם בעושר ובשררה: גפן של זהב היתה עומדת על ראש ההיכל. דבר של זהב העשוי כמין גפן ומודלה על גבי כלונסות של ארז כעין דליות של גפן מגביהין אותה על גבי עמודין של ארז ולא עברו אלא תטע לך אשרה כל עץ (דברים טז) דזה אינו בנין: וכל מי שמתנדב עלה 




תוספות




	אין פירוש לקטע זה




רבינו גרשום

מימיו לא נתעצל כו'. ומי הוו אכסדרה בעזרה האי דפריך קס"ד דבאכסדרא עמודים של עץ מיירי:



והתניא ר' אלעזר אומר כו'. שנאמר לא תטע לך אשרה (כל עץ) בכל מקום וכל עץ בעלמא אצל מזבח לא ליהוי הכי משמע קרא:



אמר רב חסדא באכסדרה של בנין. של עמודים אבנים לא אסרה תורה:



השקו את התמיד בכוס של זהב. כדי שיהא נוח להתפשט עורו. בשל זהב היינו גוזמא: סליק



אין עניות במקום עשירות. וברור דשל זהב הוי:





פירוש הרא"ש

מלהוציא את הדשן. חוץ למחנה כשהיה רבה על המזבח:



גזירין. הם בקיעות גדולות משופות דכתיב וערך עליה עצים מלמד שטעון שני גזירין:



סידראת מערכה גדולה. מקרבה למזרחו של מזבח:



וחזיתה. עושה במערכה כמין חלון לצד מזרח כתרגום וירא וחזה לכך קוראין החלון חזות. וי"מ גבולה כמו [מ"א ז' ד] מחזה אל מחזה:



שהיו מציתין את האליתא. הם חריות וקיסמין להבעיר את המערכה:



עצי תאנה. לפי שנתקן בה אדם הראשון:



לקטורת. ליקח ממנו גחלים להכניסם לפנים על המזבח הזהב להקטיר עליו ולמה צריך מערכה אחרת לגחלים הללו ולא היו לוקחים ממערכה גדולה [ילפינן] בפרק טרף בקלפי [דף מה.] מקרא היא העולה על מוקדה על המזבח כל הלילה זו מערכה גדולה. ואש המזבח תוקד בו זו מערכה שניה של קטורת:



כנגד קרן מערבית דרומית. שהיא סמוך לכבש דכתיב בקטורת יוה"כ ולקח מלא המחתה גחלי אש מעל המזבח מלפני ה' כלומר מקום שהוא סמוך לפני ה' ומיניה ילפינן קטורת דעולת תמיד:



משוך מן הקרן כלפי צפון. ד' אמות מפרש בפרק קדשי קדשים [דף נח.] דסבר האי תנא דכולו המזבח בצפון עזרה קאי והיה סוף המזבח כנגד חציו של פתח ההיכל ופתח היה ה' אמות בצפון וה' אמות בדרום. וד' אמות שמרחיק מן הקרן הם אמה יסוד ואמה רוחב ואמה קרן ואמה מקום הילוך רגלי הכהנים נשאר עדיין אמה כנגד הפתח ואם היה מרחיק יותר לא הוה לפני ה':



ובאומד ה' סאין. היה נותן שם עצים שהיה אומד בדעתו כשישרפו שישארו שם ה' סאין גחלים כדי שיוכל לחתות מהן בריוח סאי גחלים:



ובשבת מרבה עצים שישאר באומד שמונה סאין. כדי שישארו גחלים להקטיר עליו שני בזיכי לבונה:



מחזירין אותן. מצד המזבח ומן הכבש ומן הסובב על המערכה ואין בזה משום שלא יהיה דבר קודם לתמיד של שחר דהיינו דוקא בקרבן שיקרב היום:



גמ' אמר רבא גוזמא. הא דקתני פעמים יש עליו כשלש מאות כור דבר גוזמא היא כאדם הרואה דבר גדול מגזם בשפתיו יתר לומר יותר מה שהוא:



השקו את התמיד. קודם השחיטה כדי שיהא נוח להפשיטו:



לשון הבאי. כהדיוט שאינו מדקדק בדבריו לכוין האמת:



ור' יצחק בר נחמני לא חשיב השקו אם התמיד בכוס של זהב דאין עניות במקום עשירות:



גפן של זהב. עשוייה כמין דלית של גפן. ובירושלמי מפרש ששלמה בחכמתו נטע גפן של זהב והיא מוציאה פירות של זהב בכל שנה והוא זהב פרווים. ובבית שני עשוי כמין דלית של גפן:





המאירי

המשנה השניה החלו מעלין את הגזירין פי' כבר בארנו במסכת יומא שהזוכה לתרום הוא מסדר את המערכה והוא שבכל בקר עורכים עצים ועושין בראש המזבח מערכה גדולה והוא גם כן מעלה שני גזירי עצים יתר על עצי המערכה ואמר עכשו שאחר דשון המזבח ביום שצריך לכך החלו מעלין את הגזירים לסדר את המערכה ולפי דרכו ביאר ענין עצי המערכה והוא ששאל וכי כל העצים כשרים למערכה והוא משיב לעצמו הן חוץ משל זית ושל גפן ופרשו בגמ' משום יישוב ארץ ישראל ואף בגפן יש בו טעם אחר מפני שממהר לעשות אפר ואע"פ שכלם כשרים נוהגים היו במורביות של תאנה ושל אגוז ושל עץ שמן ופרשוה בגמ' בתאנה מדברית שאין פירותיה ראויין לאכילה:



סידר את המערכה גדולה פי' כבר בארנו ששלש מערכות היו עושין בכל יום אחת מערכה גדולה שעליה מקריבין התמיד עם שאר הקרבנות ומערכה קטנה בצדה שממנה לוקחים אש במחתה להקטיר קטורת ומערכה שלישית שלא היתה משמשת כלום אלא לקיום מצות האש לבד שנאמר אש תמיד תוקד על המזבח ואמר עכשו סידר מערכה גדולה מזרחה כלומר שכשהוא בא לסדר מערכה גדולה מסדרה במזרח המזבח וחזיתה מזרחה ופי' חזית הוא ענין סימן על דרך מה שאמרו בראש בבא בתרא ועושה חזית מכאן כלומר שיהא לו סימן שהכותל שלו כך הוא אומר כאן שיעשה אי זה סימן במזרח המזבח שיהא אות לכל הרואה שמשם הותחלה המערכה וראשי הגזירים הפנימיים ר"ל ראשים הפנימיים של גזירים היו נוגעין בתפוח והוא הדשן שבאמצע המזבח וריוח היה בין שני הגזירים שהיו מציתים בו את האליתא והיא חתיכת עץ גדולה שתעשה ממנה גחלת גדולה שממנה מדליקין מערכה קטנה לקטרת ואחר כך כורכין עצי תאנה יפים לסדר מערכה שניה לקטרת ועושה אותה כנגד קרן מערבית דרומית משוכה מן הקרן כלפי צפון ארבע אמות ומה שאמר בעומד חמש סאין גדולים כלומר ששיעורה היה באומד כך כלומר בקרוב לזה השיעור ר"ל באומד יתר מעט או פחות מעט כלומר שהיו משימין כל כך עצים ששיעור האפר היוצא מהן היה בשיעור זה ובשבת באומד שמנה סאין גדולים וזה שהיו מוסיפים בה מפני ששם היו נותנים שני בזיכי לבונה של לחם הפנים ואיברים ופדרים שלא נתאכלו מבערב שכבר ביארנו שהיו סונקים אותם לצדי המזבח או על הכבש כנגד הסובב עכשו מחזירין אותם למערכה ונותנין אותם בצדי מערכה גדולה ואין עושים להם מערכה שלישית ומ"מ ביומא התבאר שעושין מערכה שלא היתה משמשת כלום כמו שביארנו וזה שאמר אחר כן הציתו שתי מערכות באש וירדו לא חש להזכיר את השלישית ומ"מ אחר הדלקת כלם היו יורדים ובאים ללשכת הגזית:



זהו ביאור המשנה ולא נתחדש עליה בגמ' דבר:



ונשלם הפרק תהלה לאל:





מהרש"א - חידושי אגדות

דברה תורה לשון הבאי דכתיב ערים גו׳ מפורש פרק גיד הנשה ע״ש:





הגהות יעב"ץ

גמ' היו רגילין במורביות כצ"ל:


במפרש ד"ה לא נתעצל וכו' דנוי הוא כצ"ל:


ד"ה מזרחה וכו' בצד מזבח הפנימי מערבית. נ"ב ר"ל לצד פנימי של מזבח החיצון מערבי קרי פנימי:


ד"ה וחזיתי' למזרחה כצ"ל:


ד"ה בררו וכו' שיעשו גחלים כצ"ל:


ד"ה בעומד ה' סאין וכו' כשהוא חותה במחתה של ארבעה קבין כצ"ל:


ד"ה ובשבת וכו' כל דבר הניטל בפנים כגון וכו' על יסוד מערבי כדכתיב אל יסוד מזבח העולה כצ"ל ותי' החיצון מוקף:


ד"ה האברים והפדרים וכו' לאחר שהקטירו איברי תמיד. נ"ב לישנא דמתניתין לא משמע הכי אלא מיד אחרי סידור המערכה מחזירין אותן למערכה ואח"כ הציתו האש במערכות. הא ודאי אינהו קדמי. והכי משמע נמי שלהי פרק טרף בקלפי (מה ב) איברים שנתותרו כו' עד שיעשה מערכה גדולה וסודרן משמע בהדיא שאין משהין אותו רק עד כדי שיעשה מערכה ואין בזו משום שלא יוקדם דבר לתמיד של שחר כי אלו האיברים והפדרים כבר נעשו לחמו של מזבח מבערב. ואסור לעבור עליהם ולאחרם. עד שיקטירו איברים דהאידנא. וכבר זכו הללו בקדימה. וגם מיקרו עכולי עולה. ולא עולה. ולא מבטיל בהכי העולה עולה ראשונה. מ"מ נראה פשר דבר שנשרפין בצדי מערכה גדולה כמ"ש בס"ע שלנו בס"ד:


בא"ד על המזבח במערב שלו וכו' יזכה בסידורו שמערכה כצ"ל:





באר שבע

ומימיו לא נתעצל הכהן מלהוציא את הדשן. פירש המפרש אע"ג דנוי הוא למזבח כשיש עליו דשן הרבה אפילו הכי כשהגיע העת לפנות את הדשן לא נתעצל הכהן להוציא את הדשן. ואין פירושו מוכרח דאפשר נמי לפרש דה"ק מה שהיה דשן כל כך הרבה לא מחמת עצלות הכהנים אלא לנוי להראות שקרבנות הרבה קרבו ע"ג המזבח. ומה שפירש המפרש לא נתעצל כהן להוציא את הדשן מי שמוטל עליו לעשות לא דק שהרי אין להוצאת הדשן לחוץ פייס ולא סדר על פי משמרות הכהונה כשאר עבודות אלא כל כהן הרוצה רק שלא יהיה בעל מום כדאיתא בפ"ב דיומא וכמו שכתב הרמב"ם בסוף פ"ב מהלכות תמידין ומוספין א"כ לא יצדק לומר מי שמוטל עליו לעשות שהרי לא מוטל על שום כהן רק מי שירצה כדאמרן. ושמא יש ליישב בדוחק שר"ל מי שמוטל עליו לעשות היינו מי שקיבל עליו מנדבת לבו לעשות:



החלו מעלין בגזרין כו' וא"ת דהא בפ"ב דיומא אמרינן דדוקא שני גזרים של בין הערבים מעלין אותו שני כהנים כל אחד ואחד בעץ יחידי בידו שנאמר וערכו הרי כאן שנים אבל של שחר בכהן אחד מדכתיב וערך א"כ למה נקט החלו לשון רבים ועוד דהא תניא בפ"ק דיומא מי שזכה בתרומת הדשן יזכה בסדור מערכה ובשני גזרים א"כ למה נקט החלו לשון רבים. ועוד דהא סידור השתי מערכות היה קודם סידור שני גזרים ולמה קתני החלו מעלין כו' קודם סדור את המערכה כו'. וי"ל דדוקא לסדר השני גזרים ע"ג עצי המערכה היה בכהן אחד בלבד אבל להעלותן מדיר העצים על המזבח היו מסייעין לו מפני שהוא בלבד לא היה יכול להעלותן ותדע דהא קתני בסיפא סידר את המערכה כו' ולא קתני סדרו ולעולם סידור השתי מערכות היה קודם סידור שני גזרים ע"ג עצי המערכה:



כל העצים כשרין למערכה. אע"ג דתנן בפ"ב דמדות ומייתי לה בפ"ק דיומא כל עץ שנמצא בו תולעת פסול לגבי המזבח ואפילו הסיר התולעת נקט כל העצים כשרין למערכה לפי דכאן איירי דוקא במהות העצים ולא באיכות העצים:



אבל באלו היו רגילין במורביות של תאנה כו'. תימה למה לא היו נמי רגילין בעצי ארזים וארנים וברושים שהיו מסדרים במערכה של שרפת פרה אדומה כדתנן בפ"ג דמסכת פרה הלא גם הנך עצים בררו בודאי משום דשורפין אותן יותר משאר עצים ושמא י"ל מפני שהן מעלין עשן הרבה וגבי שריפת הפרה לא היו מקפידין על העשן. ומיהו קשה למה לא לקחו לשרפת הפרה הנך עצים דקחשיב הכא של אגוז ושל עץ שמן וצריך לי עיון:



סידר את המערכה גדולה כו'. לפי שיש עוד מערכה אחרת קטנה ממנה כדתנא בסמוך קרי להך מערכה גדולה אע"ג דפלוגתא דתנאי היא בפרק טרף בקלפי כמה מערכות הוו מ"מ הכל מודים שאי אפשר למזבח בכל יום פחות משתי מערכות של אש אחת היתה מערכה גדולה ששורפין עליה התמיד והשנית מערכה קטנה ממנה והיא הנקראת מערכה של קטורת לפי שממנה נוטלים אש במחתה לקטורת שמקטירין בכל בקר ובין הערבים:



חזיתיה מזרחה כו'. כמו עושה לו חזית בריש ב"ב שענינו שיעשה בראש הכותל אות שיורה על הכותל בשעה שמביטין אל האות ההוא וג"כ בכאן נותנין על מערכת העצים אות לצד מזרח שיורה שמצד המזרח מתחילין לסדר את המערכה. כך פירש הרמב"ם ז"ל:



בררו משם עלי תאנה יפים כו'. בר"פ קדשי הקדשים מייתי הך משנה ופרש"י עצי תאנה בשל תאנה היו רגילים וטעם אגדה הוא שבו היתה תקנה לאדם הראשון ויעשו להם חגורות מערכה שניה של קטורת אצל מערכה גדולה היו מסדרים מערכה קטנה ליטול ממנה גחלים להכניס על מזבח הפנימי ג' קבין לכל בקר וערב להקטיר עליהם קטרת ובס"פ טרף בקלפי ילפינן דעל מזבח החיצון צריך להיות מערכה לכך כנגד מערבית דרומית של מזבח ומשוך לצד צפון להרחיקו מן הקרן ד' אמות וטעמא מפרש לקמיה באומד חמש סאין גחלים לפי אומד הגחלים היו נותנים שם עצים ובפרק קדשי הקדשים מפרש טעמא למה היתה כנגד קרן מערבית דרומית משוך מן הקרן לצד צפון ד' אמות גם נתבאר שם למה נותנים שני הבזיכין במערכה של קטורת והרוצה לעמוד על עיקרן של דברים יעיין שם:



בררו משם עצי תאנה כו'. וא"ת דבמסכת זבחים פרק קדשי קדשים מוקי הך משנה כרבי יוסי והיכי מתוקמה כרבי יוסי והא קתני סיפא והציתו ב' מערכות ולרבי יוסי והציתו ג' מערכות כדאיתא בפרק טרף בקלפי דקאמר בכל יום היו שלש מערכות. ודוחק הוא לומר סבר ליה כוותיה בחדא ופליג עליה בחדא כבר תירצו התוספות התם דאכתי הוה חדא מערכה לקיום האש כרבי יוסי ולא קחשיב הכא במשנה אלא הנך תרתי דדמיין להדדי ומציתין אותו ביחד ומחד קרא מפיק להו. ומיהו אכתי קשה היכי מצי לאוקמא לסדר תמיד כרבי יוסי הא תנן לקמן בפרק אמר להם הממונה ברכו כו' נתפזר ממנו כקב גחלים ולרבי יוסי היה מתפזר יותר כדתניא בפרק טרף בקלפי ר"י אומר בכל יום היה חותה בשל סאה ומערה לשל שלשת קבין וכה"ג ממש דייקינן בפ"ק דיומא ואי ס"ד מדות ר"י היא כו' וי"ל כוון דשני ענינים הם י"ל נהי דהמשנה דלקמן דלא כרבי יוסי הך מתניתין אתי שפיר כרבי יוסי:



מחזירין אותן למערכה כו'. פירש המפרש נ"ל לאחר שהקטירו אברי תמיד דאין שום דבר יכולין להקטיר במערכה זו קודם אברי התמיד דכתיב וערך עליה העולה עולה ראשונה כו' ואין דבריו נכונים בעיני שהרי בריש פרק ד' מיתות אמר רב הונא בריה דרב יהושע אף סדר תמיד דוקא קתני אם הקדים מעשה לחבירו לא עשה ולא כלום דקתני עלה זהו סדר התמיד וכו' א"כ משמע כדרך שהם סדורים כאן במשנתנו הם נעשים בלא קדימה ואיחור מעשה לחבירו. ומה שהביא ראיה מדכתיב וערך עליה העולה עולה ראשונה כו' אין הנדון דומה לראיה כלל משום דלא אמרינן עולה ראשונה אלא דוקא לכל עבודות היום הנלוים לתמיד של שחר אבל חזרת האברים והפדרים למערכה היא טפלה לגמר עבודת יום שלפניה שהרי הם של תמיד בין הערבים וכדאיתא בהדיא ביומא סוף פרק בראשונה הלכך שפיר נשרפין מיד במערכה קודם שהתחילו להפיס מי שוחט ומי זורק כו' על תמיד של שחר כדרך שהם סדורים במשנתנו כן נ"ל:



ירדו ובאו להם ללשכת הגזית. פירוש כדי לעשות פייסות כדאיתא בפ"ב דיומא שהפייסות היו בלשכת הגזית ושם נפקא לן מקרא דאין מפייסין אלא דוקא במקום קדש דכתיב בבית אלהים נהלך ברגש וכתבו שם התוספות תימא כיון דבעינן פייס במקום קדש אמאי לא היו מפייסין בעזרה עצמה דקדיש טפי ואומר ר"ת כיון דאמרינן והממונה בא ונוטל המצנפת בראשו של אחד מהן ויודעין שממנו פייס מתחיל א"כ גנאי היה לו לעמוד בלא מצנפת בעזרה. ור"י בר ברוך פירש משום דהוו קיימין בעגול ואם היו מפייסין בעזרה היה אחוריהם אל היכל השם ע"כ. אבל אכתי קשה לי למה לא הזכיר לעיל בפ"ק גבי פייס ראשון לתרום את המזבח שירדו ובאו ללשכת הגזית כדי לעשות אותו הפייס כמו שהזכיר זה גבי שאר פייסות. ושמא י"ל דפייס הראשון לא היה בלשכת הגזית אלא בבית המוקד במקום הקדש כיון שעדיין לא ירדו אז לעזרה כלל ואיכא נמי בבית המוקד מקום מקודש דהיינו חצי בית המוקד הבנוי בקדש הוו מפייסי התם לאפוקי בשאר פייסות כבר היו הכהנים בעזרה ובעזרה עצמה אי אפשר היה להו לפייס מהטעמים שכתבתי לעיל לכך היו צריכים ללכת ללשכת הגזית שהיא קרובה לעזרה להטיל פייסות במקום קדש וכן פירש המפרש אבל מדברי הרמב"ם וסמ"ג משמע דגם הפייס ראשון היה בלשכת הגזית וצריך עיון:



בשלשה מקומות דברו חכמים לשון הבאי כו'. קשה לי שהרי אשכחן נמי בשאר הרבה מקומות שדברו חכמים בלשון הבאי כענין מגריפה היתה במקדש ועשרה נקבים היו בה כל אחד מוציא מאה מיני זמר נמצאת כלה מוציאה אלף מיני זמר אמר רב נחמן וסימניך מתניתא גוזמא בפרק אין נערכין. וכענין אשכח ביה מרגניתא זבניה בתליסר עיליתא דדינרי דדהבא כו' בפרק כל כתבי ופרש"י גוזמא בעלמא הוא כלומר הון עתיק מאד כך פי' רבי' הלוי וכן בכל מקום כגון תליסר גמלי ספיקי טרפות וכן תליסר טבחי דלעיל עכ"ל. וכענין מגדל הפורח באויר וכן בשאר מקומות הרבה מפרש הגמרא עצמה דגוזמא הוא. ונ"ל דלא קחשיב המקומות שדברו חכמים בלשון הבאי אלא דוקא במשנה ולא בברייתא וכ"ש במימרא דאמוראי וכה"ג משני הגמרא במסכת נדה בפרק כל היד גבי אמר ר"י בג' מקומות הלכו בו חכמים אחרי הרוב כו' מתניתא קאמרינן שמעתתא לא קאמרינן. ומכאן קשה לי על הרא"ש ז"ל שפי' בריש מס' ידים הא דתנן התם מלוג לחמשה ולעשרה ולמאה דגוזמא קאמר כלומר כל זמן שמספיקים לשפוך על ידים ב' פעמים לכל אחד ואחד דא"כ ה"ל לומר בארבעה מקומות דברו חכמים לשון הבאי. וגם על הרמב"ם ז"ל קשה קושיא זו שפירש שאין דברי משנה זו אלא במים שניים דוקא משום דכבר נעשית הטהרה במים הראשונים ומפני כך אין צריך שיעור אלא כדי שימשח היד אבל במים הראשונים אינו בפחות מרביעית לכל אחד ואחד עכ"ל. ובהכרח צריך אתה לומר כיון שכתב שצריך שיעור כדי שימשח היד של כל אחד ואחד א"כ הא דקאמרה המשנה ולמאה גוזמא קאמר שהרי לוג אינו מספיק למאה כדי שימשח היד של כל אחד ואחד דאל"כ קשה הא תנן ברישא דמשנה זו מי רביעית נותנין לידים לאחד אף לשנים משמע הא לשלשה לא וכן מחצי לוג לשלשה ולארבעה משמע הא לחמשה לא והראב"ד נזהר מזה ופירש המשנה במים ראשונים והא דקתני דמרביעית נוטלין אף לשנים מיירי בלא תוספת מים וה"ה דמחצי לוג לשלשה וארבעה מיירי בלא תוספת מים אבל מלוג לה' ולי' ולמאה על כרחך מיירי בתוספתא מים שיוסיפו וא"כ אין אנו צריכין לומר דגוזמא קאמר כדפירש הרא"ש וסייעתו וצ"ע:



גפן של זהב כו'. פירש הרמב"ם ז"ל שעשו צורת גפן של זהב להתברך כגפן לפי שכנסת ישראל נמשלה לגפן כמו שהוא מפורסם בכתוב:





פתח עינים

כל העצים כשרים למערכה חוץ משל גפן וזית וכו'. אתמר במדרשא רבתי בדעות פרשת צו אמר משה לפני הקב"ה לעצים חלקת כבוד בשביל בניהם דתנינן תמן כל העצים כשרים למערכה חוץ משל גפן ושל זית וכו' ומקשים דמה כבוד הוא שנפסל מע"ג המזבח. וכתב הגאון הרב בכור שור דף קכ"ה ע"ד דכונת המדרש על פי מ"ש רש"י בזבחים דף נ"ח דטעם דבררו עצי תאנה משום שהיה בו תקנה לאדה"ר ויעשו להם חגורות והחגורות נעשו מהעלים שהם הבנים והגזרין היו מהעצים שהם האבות והיינו דקאמר חלקת כבוד דנטלו תאנים כמ"ש בסוף המשנה דחלקת כבוד לעצי תאנים בשביל כבוד העלים שהם הבנים עכ"ד ואשתמיטיתיה המדרש שהביא הרמב"ן בפירושו על התורה סוף פרשת נח וז"ל כל העצים כשרים חוץ משל זית ושל גפן שהשמן והיין קרבין לגבי המזבח הצילו הפירות האילנות וכן מצינו באברהם שהציל את תרח שנאמר ואתה תבא אל אבותיך בשלום עכ"ל הרי מפורש במדרש רז"ל דעל גפן וזית קאמר וכמאי דמייתי רישא דמתניתין ולא סופה גם במדרש צו. ומה שנראה מדברי הרב הנזכר דהמדרש כפי פשטו אתי כטעם הש"ס כמ"ש לעיל בתחילת דבריו ק"ק דלא אתי כטעם הש"ס וכדקשיתיה לרב מהר"ש יפה ביפה תוארו דהש"ס ישנו בנותן טעם משום דקטירי או קטמי או משום ישוב א"י ואינו משום בניהם והרב יפ"ת אצרכה עיון. ולק"מ דאיכא כמה טעמים לדבר ומשה רבינו למד גם טעם זה מהתורה וכמה פנים לפני' נכנסו לפרד"ס והש"ס הכא שייר טעם המדרש שהוא דרש. ושייר טעמים שיש על פי הרמז והסוד ודוק:


בשלשה מקומות דברו חכמים לשון הבאי וכו'. בכל הני דשמעתין יהיב טעמא הגאון הרמ"ע בתשובותיו סימן ע"ג דשיחתן של ת"ח צריכה תלמוד וק"ו הכתובים ע"ש שאין בהם דבר בטל וסימן לדבר הבא"י ר"ת הנה ברכו את ה' ע"ש באורך:





שערי תורת בבל

(כט א פירוש) ד"ה האליתא וכו' והצתת אליתא נפקא לן מוערכו עצים על האש וכו'.—עי' הגהות הרש"ש שכתב דפירושו זה נדחה מיומא כו ב (ע"ש). ומה דאיתא עוד שם (כד ב): "ונתנו בני אהרן הכהן אש על המזבח וערכו עצים על האש לימד על הצתת אליתא שלא תהא אלא בכהן כשר ובכלי שרת" - עניינו שמתחלה הוא נותן אליתא תחת עצי המערכה, ואח"כ הוא מדליק את האש, וזהו עיקר פשטות המשנה כאן ששנינו: "וריוח היה בין הגזירים שהיו מציתים את האליתא משם", ובסוף שנינו: "והציתו שתי מערכות באש". ויש לתמוה על רש"י שכתב ביומא שם: "הצתת אליתא הצתת קיסמים דקים אם הוצרך להצית על המזבח באחת מן המערכות, כגון שקרבה מערכה לכלות שנשרפה כל המדורה"; והרי כאן במשנתנו מפורש, שהצתת אליתא היתה בבוקר בכל יום ויום. והנה הצתת אליתא דרשינן מדכתיב "ונתנו בני אהרן הכהן אש על המזבח", אבל מן הכתוב "וערכו עצים על האש" דרשינן לשני גזירין (יומא כו ב, ע"ש), וב' גזירין הללו היו מסדרין בבוקר בכל יום ויום אחר הצתת אליתא באש, וזהו דתני בספרא פ' ויקרא [נדבה פרק ה יא]: "וערכו עצים על האש עצים ע"ג אש ולא אש ע"ג עצים". וכ"כ בתוס' ישנים יומא (כד ב ד"ה הצתת) דסדור שני גזירין הוא אחר הצתת אליתא. וגם המגיה במל"מ (הל' תמידין ומוספין פ"ב ה"ב) כתב, דהדלקת מערכה שנייה קודמת לסדור שני גזרי עצים; אבל בהגהות בעל מנחת חנוך על הרמב"ם שם פירש דברי הספרא, שיקדים את האש קודם שיסדר את המערכה (ע"ש), אבל זה נדחה מסדר המשנה כאן. וגם בתוי"ט (פרקנו מ"ד) פירש כדעת הפירוש כאן, דאחר שנתנו אש במערכה נתנו את האליתא שם, וכבר כתבנו שאין זה נכון. עוד כתב המפרש בסוף פרק זה: "הציתו שתי מערכות באש לאחר שסידרו שני גזרי עצים" הולך לטעמו, וכבר הוכחנו דסדור שני גזרי עצים היה אחר הצתת המערכות באש.

